ОБЩИНСКА ИЗБИРАТЕЛНА КОМИСИЯ

ОБЩИНА КАРНОБАТ, ОБЛАСТ БУРГАС

РЕШЕНИЕ  
№ 101-МИ  
Карнобат, 20. 09. 2015г.

ОТНОСНО: процедура за определяне чрез жребий на реда за представяне в диспутите по регионалните радио- и телевизионни центрове на партиите,коалициите,местните коалиции и независимите кандидати, регистрирали кандидати в ОИК КАРНОБАТ.

На основание чл. 87, ал. 1, т. 1 и чл. 196, ал. 3 от Изборния кодекс и Решение № 2255-МИ на ЦИК от 18.09.2015г., Общинска избирателна комисия

Р Е Ш И:

1.Насрочва тегленето на жребия за определяне на поредните номера на партиите, коалициите от партии, местните коалиции и независимите кандидати за участие в диспутите в регионалните радио- и телевизионни центрове за 23 септември 2015 г., от 17.30 часа, в сградата на Община Карнобат – Ритуална зала на бул. България” № 11.

2. Жребият е общ между партиите, коалициите, местните коалиции и инициативните комитети, регистрирали в ОИК поне един кандидат за общински съветник или за кмет.

3. Жребият се води от председателя на ОИК. При негово отсъствие жребият се провежда от заместник-председател или от секретаря.

4. В една кутия се поставят еднакви по размер непрозрачни пликове, всеки от които съдържа име на присъстващ член на ОИК и без плик- с името на провеждащия жребия. Кутията се обозначава с надпис „ОИК".

5. В друга кутия се поставят еднакви по размер непрозрачни пликове, всеки от които съдържа пълното или съкратеното наименование на партия, коалиция, местна коалиция или наименованието на инициативния комитет („ИК") с имената на независимия кандидат, регистрирани пред ОИК поне за един вид избор и без да се повтарят. Наименованието на партията, коалицията или местната коалиция се изписват както са заявени за изписване в бюлетините в изборите за общински съветници и за кметове. Кутията се обозначава с надпис „ПАРТИИ, КОАЛИЦИИ И НЕЗАВИСИМИ КАНДИДАТИ".

6. Водещият жребия изтегля плик от първата кутия и обявява името на член на ОИК, който ще пристъпи към последователно теглене на пликове от втората кутия.

7. Определеният чрез жребия член на ОИК изтегля от втората кутия с надпис „ПАРТИИ, КОАЛИЦИИ И НЕЗАВИСИМИ КАНДИДАТИ" последователно по един плик до изчерпването им. Поредността на изтеглените пликове определя и последователността на изявата на партията, коалицията, местната коалиция или инициативен комитет в диспутите по регионалния радио- и/или телевизионен оператор.

8. Резултатът от жребия се обявява с решение на ОИК.

9. Тегленето на жребия се извършва публично и на него могат да присъстват представители на местните коалиции и инициативните комитети, регистрираните от тях кандидати за участие в изборите за общински съветници и кметове на 25 октомври 2015 г. и представители на средствата за масово осведомяване.

Решението подлежи на обжалване пред Централната избирателна комисия по реда на чл. 88 от Изборния кодекс чрез Общинска избирателна комисия – Карнобат в тридневен срок от обявяването му.

ЗАМ. ПРЕДСЕДАТЕЛ: СЕКРЕТАР:

Минка Колева Дарина Вълчева

*Решението обявено на 20 .09.2015г.. в..........................часа*

*Решението снето от таблото на.................2015 г. в..........................часа*

*Членове на ОИК:*

*………………………… ……………………………*